आईडी नहीं बना, शौचालयों का काम अटका
हरदा। उड़ा पंचायत में आने वाले रहवासी एसडीएम काे अपनी समस्या बताते हुए।
राशि जनसंख्या के हिसाब से आती है, नहीं हो पा रहे विकास कार्य
उपसरपंच रामेश्वर जाखड़ ने बताया इसके लिए नगर पालिका काे आईडी डिलीट करनी होगी। इसके बाद वह पंचायत में जुड़ जाएगी। पैसा जनसंख्या के हिसाब से आता है, मामला अधर में लटकने से विकास के काम नहीं हो पा रहे हैं। क्षेत्रों के रहवासी पिछले 15 वर्षों से इधर-उधर झूल रहे हैं। कॉलोनियों में नालियों और सड़कों का निर्माण कार्य नहीं हो पा रहा है। वहीं क्षेत्र में एक भी आंगनबाड़ी नहीं खुल पाया है।
भास्कर संवाददाता | हरदा
परिसीमन के चलते शहर की 6 कॉलोनियों को उड़ा पंचायत में जोड़ा था। लेकिन पंचायत चुनाव के एक साल बाद भी लोगों को सुविधाओं का लाभ नहीं मिल पा रहा है। इसके चलते कॉलोनियों के 50 से अधिक रहवासी सोमवार दोपहर 2.30 बजे कलेक्टोरेट पहुंचे। जहां उन्हाेंने एसडीएम एसएल सोलंकी को अपनी समस्याएं बताई। महिलाओं ने कहा साहब कॉलाेनियों को जोड़ने के बाद से ही सरकारी मदद से शाैचालय नहीं बन पा रहे हैं। क्षेत्र में 200 शाैचालय बनने हैं। वहीं अन्य विकास कार्य भी नहीं हो पा रहे हैं। इससे क्षेत्र के हजारों महिलाओं समेत रहवासियों को परेशानियों का सामना करना पड़ रहा है।
गांव की सरपंच सुलोचना राठौर ने बताया नई व्यवस्था के लागू होने के बाद से ही ग्वाल नगर, श्रीनगर, शर्मा कॉलोनी, विकास नगर, मदीना नगर, राम नगर समेत अन्य कॉलोनियोें के करीब 3 हजार लोगों को पंचायत में जोड़ा गया। तभी से इनकी ट्रिपल एसएम आईडी पंचायत में स्थानांतरित नहीं हो पा रही है। इससे इन्हें शौचालय निर्माण की राशि नहीं मिल पा रही है। जिससे करीब 200 शौचालयों का निर्माण कार्य अटका है। इससे रहवासियों काे परेशानियों का सामना करना पड़ रहा है।
आवेदन के लिए कहा है
लोगों ने ट्रिपल एसएमआईडी समेत अन्य समस्याओं के बारे में बताया है। उन्हें आवेदन के लिए कहा है। मामला कहां अटका है देखेंगे। एसएल सोलंकी, एसडीएम हरदा
शिकायत
hin_Deva awa_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva